Ganet e New-York City, e Manhattan en ur familh embroet, kroget en deus Lee da labourat evit un embanner anvet Martin Goodman hag e gevredigezh Timely Comics pa oa choazh dindan-oad. Embannet eo e oberenn gentañ (ur pennad-skrid) er gazetenn Captain America #3 e miz Mae 1941. Aze eo e implij ar wech gentañ e anv-bluenn Stan Lee. Buan a-walch e teuas Lee da vezañ ur senariour wir, ha da 17 vlez e teuas da vezañ ar rener embannadur yaouankañ e industriezh ar ch-comic. Servijout a ra àr-lerch Lee e-barzh an United States Army e-pad an Eil Brezel-bed, adalek 1942. Labourat a rae er Servijoù-Kemenn, skrivañ a rae dornlevrioù, tresañ pe skrivañ luganioù, pe choazh sevel filmoù. Ur wech distro dar vuhez normal, e 1945, e tistroas e Timely Comics, ha kenderchel a reas da skrivañ bannoù-treset. Eurediñ a reas dar 5 a viz Kerzu 1947 gant Joan Clayton Boocock, ha prenañ a rejont un ti e New York. E-kreiz ar bloavezhioù 1950 e skrivas Lee istorioù eus rummadoù disheñvel an eil diouzh ar re all, evel romantelezh, western, fent, faltazi, istorioù ar Grennamzer, spont ha suspent. Met a-raok fin an dekvloiziadeg-se, e voe displijet Lee gant e labour ha divizout a reas chom a-sav.